**ELŐTERJESZTÉS**

**Szombathely Megyei Jogú Város Közgyűlése**

**Szellemi Örökség, Nemzetiségi és Térségi Kapcsolatok Szakmai Bizottsága**

 **2025. május 28-i ülésére**

**Javaslat a Mesebolt Bábszínház pályázaton történő részvételének jóváhagyására**

A Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet (a továbbiakban: SZMSZ) 51.§ (3) bekezdés 25. pontja értelmében amennyiben a pályázat benyújtása önrészt nem igényel, azt a pénzügyekkel, vagyongazdálkodással kapcsolatos feladatai körében a Gazdasági és Jogi Bizottság hagyja jóvá.

Az SZMSZ 68.§ 5. pontja kimondja, hogy a Szellemi Örökség, Nemzetiségi és Térségi Kapcsolatok Szakmai Bizottságajavaslatot tesz a külföldi kapcsolatok fejlesztésével, külföldi önkormányzatokkal és szervezetekkel való együttműködéssel, szerződéskötéssel kapcsolatos kérdésekben.

A **Mesebolt** **Bábszínház** a fentiek alapján kéri a Tisztelt Bizottság jóváhagyását a Visegrádi Alap Strategic Grant kategóriája – önrészt nem igénylő – nemzetközi pályázatán történő részvételéhez az alábbiak szerint:

„Együttműködés a V4 országok között” című pályázat

A pályázatban való részvétel feltétele a regionális együttműködés a partnerintézmények között. (Partnerintézmények: Vekker Egyesület - Szlovákia, Brno Divadlo Radost - Csehország, Bialystoki Bábszínház - Lengyelország). Már létrehozott produkciók cseréjére, utaztatására pályáznak ifjúsági bábszínházi témakörben

A pályázat fenntartási kötelezettséget nem ír elő

Pályázandó összeg: 45.000 Euró

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2025. május „ ”**

**/: Horváth Soma :/**

**HATÁROZATI JAVASLAT**

**..…../2025. (V.28.) SzÖNT. számú határozat**

A Szellemi Örökség, Nemzetiségi és Térségi Kapcsolatok Szakmai Bizottságaa „Javaslat a Mesebolt Bábszínház pályázaton történő részvételének jóváhagyására” című előterjesztést megtárgyalta, és a Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 68.§ 5. pontjában meghatározott feladatkörében a Mesebolt Bábszínház „Együttműködés a V4 országok között” című önrészt nem igénylő pályázata benyújtását a Visegrádi 4 nemzetközi pályázatán - a Gazdasági és Jogi Bizottság …../2025. (V.26.) GJB számú határozatában megadott jóváhagyással egyetértve - tudomásul veszi.

**Felelős:**  Dr. Danka Lajos, a Bizottság elnöke

 Horváth Soma alpolgármester

 (a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője,

 Csató Kata, a Mesebolt Bábszínház igazgatója)

**Határidő:** azonnal